ଭଦ୍ରକ : ଭଦ୍ରକ ଜିଲ୍ଲାରେ ଶୁକ୍ରବାର ଆଉ ଜଣେ ପଜିଟିଭ୍ ଚିହ୍ନଟ ହେବାପରେ ଜିଲ୍ଲା ପ୍ରଶାସନ ପୁଣି ଦୁଇଟି ଗ୍ରାମ ପଞ୍ଚାୟତକୁ କଣ୍ଟେନମେଣ୍ଟ୍ ଜୋନ୍ ଭାବେ ଘୋଷଣା କରିଛି। ଶୁକ୍ରବାର ଭଦ୍ରକ ବାସୁଦେବପୁର ବ୍ଲକର ଅରାଣ୍ଡୁଆ ଓ ବ୍ରାହ୍ମଣୀଗାଁ ଗ୍ରାମପଞ୍ଚାୟତକୁ ଜିଲ୍ଲା ପ୍ରଶାସନ କଣ୍ଟେନମେଣ୍ଟ୍ ଜୋନ୍ ଭାବେ ଘୋଷଣା କରିଛି। ଏହି ଦୁଇ ଗ୍ରାମ ପଞ୍ଚାୟତ ଅଧୀନରେ ଥିବା ବଡ଼ ଆନନ୍ଦପୁର, କଣ୍ଠିସାହି, ଅରାଣ୍ଡୁଆ, କିଆପଡ଼ା, ସାନ ଚନ୍ଦ୍ରଭାନୁପୁର, ହାଟପଡ଼ା, ଛତ୍ରିଆ, ଆୟତ୍ତପୁର ଓ ବ୍ରାହ୍ମଣୀଗାଁକୁ କଣ୍ଟେନମେଣ୍ଟ୍ ଅଞ୍ଚଳ ଭାବେ ଘୋଷଣା କରାଯାଇଛି। ଏହି ଦୁଇ ଗ୍ରାମ ପଞ୍ଚାୟତ ମଧ୍ୟକୁ ଲୋକମାନଙ୍କୁ ଯିବାକୁ ବାରଣ କରାଯାଇଛି। ଏଥିସହ ଅନ୍ୟ ଲୋକଙ୍କୁ ମଧ୍ୟ ଏହି ଗାଁ ଭିତରକୁ ପ୍ରବେଶ କରିବାକୁ ବାରଣ କରାଯାଇଛି।
